María Bolaño

La "nova" Merlí. El Pol la coneix al arribar a la Universitat i es converteix en la seva motivació dins la carrera de filosofia. És una dona de caràcter fort, mordaç i sense vergonya, amb un caràcter molt diferent al del Merlí. Molt critica i irònica en les seves classes, però també en la seva vida en general.

La catedràtica de filosofia segueix sent la professora preferida del Pol. Enginyosa, loquaç i viperína, sap com guanyar-se als seus alumnes i com aixecar una classe. En la segona temporada està deixant la seva addicció a l'alcohol i això la portarà a perdre de vista a la seva filla Laura i posa en risc la seva feina

## Biografia

### Primera Temporada (SA)

**Sapere Aude**

     La María Bolaño entra a classe i el primer que fa és explicar un acudit de mongòlics amb els riures d'alguns alumnes i els demès és queden impactats pel succés. La María els hi explica que fa 15 anys va fer més gràcia i que fa 25 anys encara va fer més riure i explica que la moral ha canviat i que es pregunta quin són els límits de l'humor. Fa entrar a classe a l'Abdul, un dels treballadors de la Universitat perquè els hi explica a què es dedica, i quan la Bolaño fa servir la paraula negre, alguns dels alumnes decideixen aixecar-se i marxar de la seva classe. Abans però, la Bolaño els hi llegeix fragments del diari criticant retallades, homosexuals i avortistes i els hi recrimina la seva doble moral. Un cop fora, ara si, es presenta als alumnes restants i els dona la benvinguda a la classe d'ètica. La Bolaño crea un debat a classe sobre la bellesa i les seves aplicacions en una feina. Desprès de la classe, la Bolaño i la Sílvia fan un cafè comentant les noves incorporacions a la carrera. La Laura, està intentant fer un cub de Rubik mentre espera a la seva mare, la Bolaño, i quan aquesta arriba, li ensenya un ja acabat, però a la seva mare no la pot enganyar i li demana que li ensenyi el que estava fent, encara per acabar.

**Fin'amor**

     La Bolaño enmig de la classe pregunta als alumnes si algú s'ha enamorat d'ella. Al no obtenir resposta, els hi pregunta que si canviarien d'opinió si els hi diu que li han tocat 15 milions a la loteria. Els hi acaba preguntant si existeix l'amor interessat, obrint un debat a la classe. Acabat el debat, torna els exercicis corregits als alumnes, però al Pol no li ha posat cap nota i el Biel ha tret un 2. El Pol, acaba anant a parlar amb la Bolaño per saber què ha passat. La Bolaño li diu que estava molt mal redactat i amb faltes d'ortografia i li diu que ha de començar a llegir més. El Biel també la va a veure, però acaba fent el ridícul al pensar que ella l'havia cridat al seu despatx. Els professors estan de reunió amb el Vidal explicant els criteris d'avaluació de la carrera, però la Bolaño no està d'acord amb els seus criteris i així li fa saber. Al sortir de la reunió, la Sílvia li diu que ha de vigilar en com diu les coses, però la Bolaño no li fa cas. Llavors la Sílvia li diu que s'hauria de cuidar, que si no té la custodia de la seva filla és per alguna cosa, i la Bolaño li explica que és perquè el seu ex-marit no vol entrar en raó.

La Bolaño i la seva filla estan al supermercat comprant, i la Bolaño aprofita un moment en que la Laura està distreta per comprar una ampolla d'alcohol d'amagat. Desprès es dirigeixen cap a casa i guarda l'alcohol d'amagat, però la seva filla sap exactament el que està fent i llavors quan la seva mare no la veu, la buida a la pica. La Laura torna cap a casa seva i la Bolaño va a buscar l'ampolla d'alcohol, descobreix que la seva filla l'ha buidat, però per sort encara en té una d'amagada. La Bolaño truca a la seva filla i li diu que aquesta ampolla era per un sopar amb uns amics. A l'entrada de l'Universitat, la Bolaño veu arribar al Pol i va corrents cap a classe i prepara el joc de les carpetes amb els demès alumnes abans de que el Pol arribi. Just desprès el Pol arriba sense saber el què li espera.

### Segona Temporada (SA)

**Un Pàl·lid Punt Blau**

     El Pol li demana ajuda a la Bolaño per organitzar la Lliga de Debat ells dos. La Bolaño no en vol saber res de la Lliga i el Pol li diu que parlarà amb el Vidal, que és qui ho organitza. Comença la classe de la Bolaño, que els hi parlarà de Carl Sagan quan l’Axel entra per la porta i el presenta. Està restaurant el paranimf i estarà d’oient en les seves classes, i el Pol s’interessa per ell des del primer moment. La Bolaño els hi ha ensenyat una fotografia del Cosmos, on hi senyala el que Carl Sagan diu que és un pàl·lid punt blau, referint-se a la terra, i els hi pregunta quin és el sentit de fer el bé, sent només una petita taca enmig de la penombra còsmica. Els alumnes debaten sobre el tema, i la Bolaño li dona la paraula a l’Axel, que acaba debatent amb el Pol. La Bolaño va al claustre, on el Vidal li explica que ha canviat la cafetera, ja què està treballant per millorar la Facultat i que el rector ho aprecia. La Bolaño es queda amb ganes de dir-li res quan la Sílvia li demana que no s’hi baralli i la Bolaño insinua un altre cop que estan embolicats. La Sílvia ho desmenteix i li pregunta com està, però la Maria llegeix el subtext i li diu que no ha tornat a beure, però que en té ganes. La Sílvia li diu que si torna a tenir ganes que la truqui i quedaran les dos. La Bolaño ha canviat d’opinió i li explica el seu pla al Pol per organitzar junts la lliga. Li diu que parli directament amb el rector, però que ho faci quan aquest estigui sol, i li explica que cada dia va al lavabo a la mateixa hora en un passadís desert, i que serà la seva millor oportunitat. El Pol no ho veu clar i prefereix fer una carta formal, però la María li diu que això serà més efectiu, i que perquè l’escolti, li haurà de dir la paraula “prestigi”. La Bolaño està veient un pis per la seva filla i el seu gendre. A la Laura li agrada, però a la María li sembla que el pis està bastant deteriorat i li diu que no el llogaran. La María arriba a casa amb pizzes per sopar amb la Laura i el Víctor. Però la Laura ha trobat una ampolla de whiskey amagada, i pensant que la seva mare ha recaigut i que l’està mentint, marxen els dos enfadats. La María, al tornar a tenir ganes de beure, acaba a casa de la Sílvia, però és el Vidal qui li obre la porta. Al descobrir que la seva amiga l’ha enganyat, la María marxa i mentre les dos baixen les escales, la Sílvia intenta parlar amb ella, però la María acaba marxant enfadada.

**O Fortuna, Velut Luna**

     Arriba l’examen d’Ètica, però el Pol no es pot concentrar i entrega l’examen en blanc i marxa. La Bolaño s’apropa a la Sílvia, que encara està enfadada i li diu que si està amb el Vidal, ella no n’ha de fer res. El Pol arriba i també s’enfada amb la Bolaño perquè l’ha utilitzat per la seva lluita contra el Vidal. La María però, li diu que va ser ell qui volia organitzar la Lliga perquè no ho fes el Biel. Sense ganes de discutir, el Pol marxa. L’Octavi, carregat amb una caixa, es troba a la Bolaño, que li pregunta per la seva excursió. L’Octavi li explica que només hi han anat els alumnes motivats, i desprès li diu que no vol posar-se enmig d’ella i la Sílvia. La María no sap de què parla, i li explica que la Sílvia li ha canviat el despatx per no estar compartint-lo amb ella. La Bolaño va a veure a la Sílvia al seu nou despatx, però no per fer les paus amb ella com la Sílvia es creu, sinó per treure-li una làmpada que li havia deixat. La María ha anat a una reunió d’alcohòlics anònims, i durant el seu torn els hi explica que té moltes ganes de beure, però que per sort seva té a la seva filla donant-li suport. També els hi explica que a la feina l’estan ajudant també. La María ha trucat al seu padrí, ja que ha obert una ampolla de whisky per olorar-la, però com que no fa altre cosa que renyar-la, l’acaba penjant. Llavors sona el timbre i veu al Pol en la seva porta amb un pernil. La María el fa passar i s’asseuen a la terrassa. Ella li pregunta sarcàsticament pel que ha fet en l’examen, però veient que alguna cosa li passa al Pol, porta l’ampolla de whisky. La María aprofita que el Pol és allà per organitzar la Lliga de Debat, i li explica que podrien recrear el banquet de Plató. El Pol segueix sense dir res i és llavors quan la Bolaño li ofereix una copa de whisky, i li demana que begui per ella.

**La Cigonya**

     La Bolaño ha anat a veure a l’Axel al paranimf a demanar-li un cigarro, i l’Axel li dona i li intenta encendre a dins, dient-li que no passa res, però la María prefereix fumar fora del paranimf, pel que els dos surten a fumar. L’Axel li diu que li han dit que les classes de metafísica estan molt bé, ja que creu que és el més important en la filosofia, i la Bolaño li diu que pot anar d’oient a la classe que ell vulgui, però no comparteix la opinió de l’Axel sobre la seva importància. La Laura i la seva mare son al bar, i la Laura segueix insistint en què vol anar a viure amb el Víctor, però la María li diu que no han trobat encara cap pis que valgui la pena. El Pol s’apropa a les dues, i la Bolaño envia a la seva filla a la biblioteca. Ja sols, el Pol li demana que li deixi repetir l’examen, però la María s’oposa, dient que no li pot donar cap tracte de favor. El Pol li explica que no està bé, però la María li diu que no hi pot fer res, fins que al Pol se li escapa que un dels seus companys va copiar. La Bolaño en sentir això li exigeix que li expliqui qui va ser i que a canvi ella li deixarà repetir l’examen. La Laura està vigilant al Pol mentre aquest repeteix l’examen, i en una altre aula, l’Oti arriba cridada per la Bolaño que l’està esperant. La Bolaño li ensenya el seu examen amb un 10, i li demana que esborri l’1. L’Oti no entén la situació, i la Bolaño li explica que la va veure copiant durant l’examen i que la seva nota es un 0. El Llorenç va a parlar amb la Bolaño, i li diu que l’Axel li ha dit que ha fumat dins del paranimf, però com que és catedràtica no la pot acomiadar. L’avisa i li diu que si fa falta, mourà els fils que calgui per fer-la fora. La Bolaño esta veient d’amagat a la Sílvia i al Vidal, quan l’Axel arriba. L’Axel s’intenta disculpar per culpar-la, però la Bolaño no sembla molesta pels seus actes. En canvi, li diu que les classes de metafísica de la Sílvia són molt bones, i que podria anar-hi algun dia.

**Cotxes Intel·ligents**

     A classe, la Bolaño ha plantejat un problema en el que pregunta que si haguessin de construir un cotxe autònom, i si en un cas no pogués frenar, a qui seria més ètic matar. La Bolaño afegeix un malalt en l’equació, i el Biel diu que hauria de ser el malalt el que hagi de morir. El Pol es sent identificat, mentre la resta de la classe critica el comentari del Biel, però ell defensa la seva argumentació i un cop acabada la Bolaño el felicita. Desprès de classe, la Bolaño segueix planejant amb el Pol la Lliga de Debat, però ell no mostra gaire interès. La Bolaño sap que alguna cosa li passa, i li diu que centrar-se en això, l’ajudarà a distreure’s. Llavors li diu que el Biel l’ajudarà, però el Pol s’hi mostra contrari, fins que la Bolaño li diu que també té talent, i que està traient millors notes que ell. La Bolaño es creua pels passadissos a la Sílvia, però és incapaç de dir-li res. El Biel i el Pol presenten la seva idea amb l’ajuda de la María, que explica que volen recrear el banquet de Plató al paranimf. El Vidal els hi diu que no es pot fer al paranimf, i el Llorenç els hi diu que un cop estigui acabat el paranimf s’inaugurarà amb un acte institucional. El Biel els hi explica detalladament la seva idea, i els hi diu que la Lliga podria servir per fer la inauguració del paranimf, i convenç a tothom. A classe, la Bolaño segueix amb el problema del cotxe i els hi explica que no és més que una variant del Problema del Tramvia, quan el Pol aixeca la mà. Li pregunta a la Bolaño per a què serveix l’exercici, ja que sembla que tot es centra en a qui hauríem de sacrificar, sense pensar que potser un dia un d’ells serà el que estigui davant del cotxe intel·ligent.  La María arriba al despatx i l’Octavi li regala llaminadures, i li diu que li serviran per distreure-la. Desprès, la Bolaño es presenta a casa de la Sílvia, i fent-se la borratxa, li diu que sap que la idea del Banquet de Plató és seva i li diu que és la seva única amiga, que es va equivocar i que la troba a faltar. Quan ha acabat, li fa tancar la porta a la Sílvia i marxa com si res.

**Llorir**

     El Pol i la María arriben al Satanassa, i només entrar, l’Ángel li diu al Pol que marxen en dos minuts. Al saber que el Pol la deixarà sola, la Bolaño decideix marxar també, però el Pol li diu que ha de conèixer al Dino, que tot just acaba d’arribar. El Pol els presenta, i el Dino li diu que el Pol li ha parlat molt d’ella. La María li explica que és alcohòlica i que està a punt de marxar, però el Dino li demana al Kevin que li prepari un còctel sense alcohol. El Dino i la María estan bevent el seu cocktail mentre gaudeixen d’una actuació al bar, i aprofiten per conèixer-se millor. La María li explica que té una filla i que ara es vol independitzar. El Dino li diu rient que ell està segur de que és pare, tot i que no en té cap prova. El Dino està tancant la caixa, quan la Bolaño li diu que marxa ja cap a casa. El Dino insisteix perquè es quedi, però la Bolaño li diu que s’ho ha passat bé i que tornaran a quedar un altre dia amb el Pol, però que de moment segueixen sent desconeguts. Quan ja és a la porta, el Dino li ofereix pentinar-la si a canvi ella li dona una classe d’Ètica. El Dino està pentinant a la Bolaño mentre aquesta li dona una classe d’Ètica. Un cop el Dino ha acabat, la María mira el que ha fet; l’ha deixat pentinada i maquillada, però a la Bolaño no li agrada, i li diu que no és el seu estil. El Dino però, li diu que el seu estil és no cuidar-se i que segueix ancorada en el passat, pensant en el què podria haver passat. El Dino i la Bolaño han acabat en una xurreria i donant un passeig. El Dino li diu que ha aconseguit passar la nit fora i sòbria. La Bolaño li explica que ha estat 28 anys cuidant de la seva filla, però que no s’ha sabut cuidar a ella.